Euroopa Liidu Teataja L 189 , 10/08/1995 Lk 0018 - 0019



Komisjoni määrus (EÜ) nr 1961/95, 9. august 1995, millega muudetakse määrust (EÜ) nr 3175/94, millega sätestatakse üksikasjalikud rakenduseeskirjad teraviljatoodete väiksematele Egeuse mere saartele tarnimise erikorra kohta ja kehtestatakse prognoositav tarnebilanss EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93 väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta, [1] viimati muudetud komisjoni määrusega (EÜ) nr 1363/95, [2] eriti selle artiklit 4, ning arvestades, et: komisjoni määruses (EMÜ) nr 2958/93, [3] viimati muudetud määrusega (EÜ) nr 1802/95, [4] sätestatakse teatavate põllumajandussaaduste ja -toodete väiksematele Egeuse mere saartele tarnimise erikorra rakendamise üksikasjalikud ühiseeskirjad; teraviljasektori kaubandustavade arvessevõtmiseks sätestatakse komisjoni määruses (EÜ) nr 3175/94 [5] üksikasjalikud eeskirjad, mis täiendavad määruse (EMÜ) nr 2958/93 sätteid või kehtestavad neist erandid; määruses (EMÜ) nr 2019/93 sätestatud tarnekorra eesmärgi saavutamiseks ja eelkõige väiksemate Egeuse mere saarte ebasoodsamate looduslike tingimuste leevendamiseks ilma, et see takistaks kohaliku tootmise arengut, võiks kõnealuse korraga lubada hõlmata 12000 tonni Limnose saarel toodetud otra, tingimusel et kõnealune odrakogus jääb üle pärast kõnealuse saare erivajaduste täitmist; tuleks sätestada kõnealuse toote Limnose saarelt väiksematele Egeuse mere saartele tarnimisel antava kindlasummalise toetuse suurus; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3175/94 muudetakse järgmiselt. 1. Lisatakse artikkel 2a: "Artikkel 2a 1. Määruse (EMÜ) nr 2958/93 artikli 1 lõike 1 esimeses taandes kindlaksmääratud kindlasummalist toetust 15 eküüd tonni kohta antakse Limnose saarel koristatud odra 12000 tonni suuruse aastakoguse tarnimisel teistele väiksematele Egeuse mere saartele. 2. Toetust ei anta CN-koodi 1003 alla kuuluva odra tarnimiseks Limnose saarele." 2. Lisa asendatakse käesoleva määruse lisaga. Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolevat määrust kohaldatakse alates 1. juulist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. august 1995 Komisjoni nimel komisjoni liige Martin Bangemann [1] EÜT L 184, 27.7.1993, lk 1. [2] EÜT L 132, 16.6.1995, lk 8. [3] EÜT L 267, 28.10.1993, lk 4. [4] EÜT L 174, 26.7.1995, lk 27. [5] EÜT L 335, 23.12.1994, lk 54. -------------------------------------------------- LISA " LISA Teravilja tarnebilanss väiksemate Egeuse mere saarte jaoks 1995. aastaks Kõnealused rühmad on määratletud määruse (EMÜ) nr 2958/93 I ja II lisas. (tonnides) | Kogus | 1995 | Euroopa Ühendusest pärit teraviljatooted | CN-koodid | Rühma A saared | Rühma B saared | Teravili teradena | 1001, 1002, 1003, 1004 ja 1005 | 10000 | 30750 | Limnoselt pärit oder | 1003 | 12000 | Püülijahu | 1101 ja 1102 | 10000 | 30750 | Toiduainetööstuse jäägid ja jäätmed | 2302–2308 | 1000 | 16500 | Loomasöödana kasutatavad tooted | 230990 | 1000 | 6500 | Kokku | 22000 | 84500 | Kõik kokku | 118500 | " --------------------------------------------------